باکی‌دا "بیر میلت، ایکی دؤولت" کاریکاتور سرگی‌سی آچیلدی.
باکی‌دا، آلپ گورخان یالچین‌ارین "بیر میلت، ایکی دؤولت" آدلی سرگی‌سی آچیلدی.
تورک مدنیت و میراث وقفی ایله تورکیه جمهوریتی خاریجی ایشلر باخانلیغینین اورتاق تشکیل ائتدیگی سرگینین آچیلیشین‌دا خاریجی ایشلر باخانی مؤولود چاووش‌اوغلو، آذربایجان خاریجی ایشلر باخانی ائلمار مممدیاروو، آذربایجان قادین و عائله‌دن اوزره دؤولت کمیته‌سینین باشقانی هیجران حسینووا، تورک کولتور و میراث وقفی باشقانی گون‌آی افندی‌یئوا، میلت وکیللری و چوخ سایی‌دا دعوت‌لی قاتیلدی.
چاووش‌اوغلو، آچیلیشدا،
"کولتوروموز و دگرلریمیز اورتاق. حقیقتا بیر میلت ایکی دؤولتیک. بو دا بیزیم زنگینلییمیز. اؤنم‌لی اولان بوتون بو ثروتلریمیزی اوزه چیخارماق و یاشاتماق‌دیر" دئدی.
چاووش‌اوغلو، آذربایجان-تورکیه ایلیشکیلرینین هر سویه‌ده مکمل اولدوغونو وورغولایاراق،
"قاردش اولان پرزیدنتلریمیزین لیدئرلیگین‌ده، ایلیشکی‌لریمیزی داها دا آرتیرماق اوچون داها چوخ چالیشاجاییق. صنعت تدبیرلرینی داها چوخ گئچیرمه‌لییک. صنعنت و مدنیته بیر آز داها اوستونلوک وئررسک خاریجی ایشلر باخانلیغی اولاراق هر جور دستک وئرجییمیزی بیلدیرمک ایستییرم" دئیه دانیشد‌ی.
